Augustus | 2012 | Binne die Glashuis
Month: Augustus, 2012
Got what it takes to be a Captain?
Elke keer wat ek hierdie advertensie sien dan raak iets binne my opstanding. (En dit is nie die Captain binne my nie.) Ek is een wat hou van 'n goeie grappie, maar wat hierdie stereotipering van die man nie snaaks maak vir my nie, is die feit dat ek met so baie paartjies werk wat in 'n huwelik vas gevang is waar hierdie onderliggende manlike chauvinism die norm is.
#1 Vir die manne om 'n goeie tyd te hê moet hulle eers 'n knertsie in kry.
#2 Die manne los hulle pragtige vrouens by die huis, want dit is meer fun saam met die manne. Hoekom? Dalk om ander hot chicks uit te check?
Ek verstaan die man is die jagter, of in hierdie geval die captain en sy missie is om nuwe lande te gaan verken. En om te verwag net omdat jy nou getrou is, dat jy jou oer-oue instink moet ignoreer, is onrealisties. Ons is wat ons is. Wat sê die slagspreuk? Elke man is van dieselfde klip gekap? (Vrouens dink meer in lyn van "met dieselfde klip gekap")
Só, ek het nie 'n probleem met die challenge "Got what it takes to be a Captain?" wat die manne se kant toe gegooi word nie. My probleem is wat ons dink dit beteken.
Wees die jagter en wees jags!
Wees die kaptein en span jou seile! (Al haat jy daardie liedjie)
Maar vir hemels naam word groot en hou op om oppervlakkige 'land-claims' te maak en own dit 'n bietjie. (Suid-Afrika is vrot van land-claims, maar niemand bewerk die land nie. Wat beteken al hierdie jag/kaptein-verkenning vir jou werklik? Behalwe om punte te score by die manne?)
Wees jags vir jou vrou. Span haar seile en slaan saam 'n nuwe koers in. Moenie teen jou natuur gaan nie, maar gebruik dit om positief in jou lewe en huwelik in te bou, inplaas van om nog beteken lose 'land-claim' te maak.
As jy meer wil weet oor hoe om jags vir jou vrou te wees, lees my artikel "Mans die jagter? of net jags?"
Going Undercover (vervolg) – Agent Down!
Die desensitizing naweek het na 'n einde se kant gestaan. (Lees die vorige Going Undercover posts om die naweek te volg). Watse beter manier om hierdie seksuele-toer af te sluit as om almal saam as groep te gaan eet by 'n strip club.
Ek sal lieg as ek vir jou sê ek was nie opgewonde om te gaan nie. Ek was nog nooit in só 'n plek nie, want die waarskuwing van die kerk lui nog duidelik in my ore. "Moenie eers daar verby ry nie, want die demoon van wellus mag dalk net op jou spring."
Ek wonder nou of die wegbly waarskuwing nie juis ontwerp was deur die einste geestelike leiers wie se karre in die parkeerterrein te siene is nie.
Maar ek was nie te bang vir die demoon van wellus nie, want soos wat ek vir een van my pastoor vriende gesê het, ek weet presies hoe om ontslae te raak van die wellus-gees as hy jou eers bespring het. Jy gee net so paar plukke en dan kom hy somer vanself uit!
(Asseblief moenie te veel aanstoot neem nie, dit is maar net my bietjie sin van humor)
Anyway, die van julle wat nog vêrder lees, welkom.
Ek sal nooit hierdie aand vergeet nie. Soos wat ek instap en 'n stempel op my hand kry, (darem nie van 'n bees of op my voorkop nie) betree ek vir die eerste keer die wêreld van die PAAL. Die paal wat simboliese soos 'n phallus in die middel van die club verhoog word op stage, met dienaresse wat die heeltyd om die PAAL dans en die phallus vereer en aanbid.
Die gevoelens het my laat terug dink aan die eerste dag van hoërskool. Jy stap in, met 'n kombinasie van self vertroue en piepie bang benoudheid. Ek het nog nie eers deur die skoolhek geloop nie en 'n matriek prefek kom staan voor my en beduie al die standard 6e, sóóntoe! Ek was nog als offended. Hoe het hy geweet ek was standard 6? Hoe het hy geweet dit was my eerste keer in die plek? Was daar 'n st6 stempel op my voorkop?
Terug in die strip club bid ek net dat history nie homself weer sal repeat nie. Ek het my uiters bes gedoen om nie soos 'n strip club virgin te lyk nie, maar ek mos dit duidelik nie reg gekry het nie, want voor my vind ek die strip club prefek…die bouncer. Vir daardie paar sekondes wat ek voor hom gestaan het en gewag het vir hom om te sê: "st6e, sóóntoe!" het hy ook maar lekker ongemaklik geraak. Ek het duidelik nog nie my les geleer van die 'license to porn shop' nie. Duidelik geld dieselfde reël hier ook. Moenie vir geen rede met vreemde mense praat nie. Sit, kyk en shut up.
Die dansers sou eers later begin met hulle phallus vereering en dit het vir ons tyd gegee om na die restaurant-kant van die klub te gaan. Ek was darem nie die enigste st6sie daar nie. Heel wat Christene skryf in om Seksuologie te studeer. (Dalk is daar 'n groot behoefte daar buite? Wie weet!)
Terwyl ons lekker sit en gesels oor die naweek en ons toekoms planne as seksuoloë kom ek agter dat een van die ouens sukkel 'n bietjie. Hierdie plek was duidelik besig om aan hom te karring. En dit was nie die gees van wellus wat hom gepak het nie, maar die ander een wat meer in die kerk uithang. Wat is hy nou weer…hmmm…o, ja die gees van skuldgevoelens. Maar die feit dat ek daar was, die seun van 'n bekende predikant, redakteur van 'n Christelike tydskrif en mede gelowige, het vir hom rustiger gemaak dat alles okay is.
My confidence was weer besig om te groei. Ek voel dalk soos 'n st6sie in die seks industrie wêreld, maar tussen mede gelowiges kom ek voor as die Dawid met die durf om die groot taboe Goliat aan te durf.
In tussen het die musiek harder begin speel wat die aankoms van die phallus dienaresse aangekondig het. Ek het so vinnig as wat goeie maniere dit toe gelaat het deur my three course maaltyd gewerk. Duidelik was die res van die groep minder gretige om na die PAAL se kant toe te gaan nie. Never mind hulle, Dawid het alleen gaan veg! Ek verskoon myself en hulle sê hulle gaan eers poeding eet en dan my join. (Ek was nog nooit lief vir poeding nie en het seker gemaak om dit so te verduidelik.)
"Ek kom saam met jou." Kondig die skuldgevoel-gees-gepakte-mede-gelowige aan. Was dit omdat hy nes ek nie van poeding hou nie, of was hy net nie lus om alleen gelos te word in die put van die teen-gepreekte-onbekende? Ek verwelkom toe die aankondiging.
Die entjie tussen die restaurant en die PAAL het ons met 'n Olympic stap-hardloop tempo gekruis.
Ons was van die enigste mense wat nou al voor die PAAL gesit het. (Apparently moet die son eers heel te mal sak voordat die PAAL aanbidders uitkom).
Ek het gevoel soos 'n tienerseun wat in Disney World op 'n rollercoaster gaan saam met sy familie. Dikbek en tiener-kief, maar op die versteekte kamera geniet hy dit net soveel soos sy jonger sussie. My skuld gewete het my tot nou toe niks gepla nie. My vrou weet waar ek is en ek het haar toestemming, want ek studeer immers seksuologie. En dit was die Here wat hierdie roeping op my lewe geplaas het. Ek het daar gesit voor die PAAL en gevoel soos 'n Joodse seun op sy Barmitswa. MAN!
My wingman, however, het nie so goed gevaar nie. Ek kan nog steeds nie uitmaak of dit die gees van wellus of skuldgevoel was wat hom so duidelik geteister het nie, maar dit was duidelik dat hy baie anderste gevoel het as ekke. Dit was so erg dat ek na 'n rukkie meer vir hom begin kyk het as om gehipnotiseer te staar na die PAAL.
Ewe skielik, begin hierdie Big Brother gevoel wat ek vir my mede gelowige broer het, opstaan en tot aksie geroep word. Ek is dalk undercover hier, maar hierdie broer van my is agent down. Dit was seker een van die moeilikste besluite wat ek moes neem daardie naweek. Bly of gly. Die hipnoterapie was dan so mooi, maar my roeping sterker!
Ek leun toe oor en kommunikeer aan hom dat ek klaar gekyk het en eerder huis toe wil gaan. Hy het gewag vir dié exit cue en het dit aanvaar soos wat 'n persoon wat oorboord gegaan het 'n lifebuoy aangryp.
Buite die club kon ek sien dat die geeste my broer verlaat het. Hy was weer rustig. Vir 'n oomblik oorweeg ek net om hom af te sien en weer terug in te gaan. Wanneer gaan ek weer die geleentheid kry om dit legally te doen?
Ek besef toe dat as my broer in Christus besef het dat ek hom net uit die club escort het, so ek weer die gees van skuld op hom plaas. Die vers het by my opgekom as jou broer se conscience weak is moenie hom laat sondig nie. I'll have to take one for the team here.
Ek klim toe ook in die kar en bel vir Janet. "Liefie, ek is nou op pad huis toe. Ek wil ook net vir jou sê dat ek besef noudat baie is immers geroep, maar min is uitverkies. En ek dink ek is een van hulle."
Going Undercover (Vervolg) – Deep Undercover!!!
Hoe meer ek terug dink oor die desensitizing naweek hoe meer dinge onthou ek. (Lees die vorige Going undercover blogs om die hele storie te volg). Een van die winkels waar ons gedraai het, was by 'n BDSM winkel. BDSM winkel? Broodtjies, Drank, Siggarette en Melk – Winkel?
Nie heeltemal nie, nee! Bondage-Dissipline, Sado-Masochism of in plat Afrikaans, Boeie-donder, slaaf en meester. Ek het nooit in my wildste drome geraai dat daar sulke winkels bestaan het nie. (In hindsight is ek nou bly om te besef dat my wildste drome, nie so wild was after all nie.)
Daar leer ek dat daar 'n verskriklike groot onderwêreld en subkultuur van paartjies is wat hulle seksuele voorkeur vind in een of ander vorm van BDSM.
Net gister stap ek saam met my twee klein dogtertjies deur 'n winkel wat baie duur porselein verkoop en dadelik wanneer ons in so winkel stap, sê ek vir my dogtertjies "handjies agter die rug" en so loop hulle verder met handjie agter hulle rûe, dit is ag te oulik. Wel hier vind ek myself in 'n winkel waar ek vir myself sê handjies after die rug.
Dit wat ek geleer het van daardie ervaring is dat baie maal, keer ons eie ondervinding, voorkeure en naïwiteit ons om regtig 'n hulp te wees vir mense. Ons is so vinnig om SIES te roep vir dinge wat ons nie verstaan nie, of wat so duidelik net SIES is, dat ons die persoon agter die SIES mis kyk.
Ek dink daar is baie kere wanneer die kerk SIES geroep het, "handjies agter die rug", terwyl die persoon met seer en pyn agter die SIES net al hoe dieper van perfekte liefde wegsink.
My gedagtes rondom Matt 5:28
The deeper truth behind "whosoever looketh on a woman to lust after her hath committed adultery with her already in his heart".
'n Paal wat in 'n gat geplaas word. Ek dog dit was 'n baie skerp simboliek vir wat seks was. Maar dit is nie presies hoe sy dit toe bedoel het nie. Janet, soos enige goeie Christen het seks gesien as iets wat deel van die vlees is en begrawe moet word en wat nie op dieselfde heilige vlak van die ander liefdes kon kompeteer nie. Seks was tolerated maar verseker nie celebrated nie.
License to porn shop
Ek het goed gevorder met my studies en het al hoe meer gemaklik geraak met seksualiteit. Hierdie was die mees sigbaar toe ek met van my predikant vriende kuier en gesels. Hulle duidelike ongemak het my nogal magtig laat voel. Amper superior. (Jy hoef nie my obvious hoogmoed uit te wys nie, ek is bewus daarvan.) Dit was aan die begin baie erger want ek het gevoel ek moet verg vir my Gesonde Seks Bediening se bestaansreg. En hoe meer ek in myself begin glo het hoe minder het ek die valse hoogmoed nodig gehad om beter oor myself te voel.
Terug na my storie. Met al hierdie manlike bravado het ek gevoel soos die XXX van 007. Kieswetter. Timothy Kieswetter – License to porn shop.
My volgende taak moes oor fetishism gegaan het en om eerlik te wees was dit nie iets wat ek baie van geweet het nie. (Fetishism is die seksuele arousal wat veroorsaak word deur iets wat nie tradisioneel seksueel van aard is nie.) Ek besluit toe om my "license to porn shop" in werking te sit en vir informasie oor fetishism by my plaaslike Hustler shop te gaan soek. Hou in gedagte dat my enigste ander keer wanneer ek my Christelike voete in só 'n plek gesit het was met die desensitizing naweek waar ek in 'n groep van 15 ander seksuologie studente was. Nou waag ek dit op my eie.
Die parkering voor die Hustler winkel was leeg. Goed so, maar al sou dit vol gewees het, het 'n license to porn shop. Ek kom agter dat my agtersitplek van my kar is gestrooi met die nuutste uitgawe van my pa se Christelike tydskrif, Manna – Lees van gees en waarheid. (Wat ek nog die redakteur van is.) Ek dog dit wys om vinnig dit toe te gooi met my baadjie.
Ek het nie geweet wat ek verwag het nie, maar toe ek vir die man agter die toonbank nader met 'n vraag het ek besef dat ek alreeds 'n porn shop reël oortree het "Do not look, touch or talk to anyone."
"Askuus tog, ek het gewonder of julle enige iets het oor fetishism?"
Die man se gesig was onbeskryfbaar. Hy moes gedog het dat ek 'n nuwe tiepe van fetish ontwikkel het.
Def: Porn shop Fetish – Om ander in 'n porn winkel ongemaklik te maak vir jou eie kink."
Ek kon sien dat ek verder klarifikasie moes gee.
" Ek is besig met my studies in seksuologie en ek wil maar net so veel as moontlik op lees oor fetishism."
" Ah huh, (asof hy nie my geglo het dat ek seksuologie studeer nie, maar in retrospek hoor hy dit seker gereeld) ons het nie regtig baie leesstof oor sulke dinge nie. Al wat ons het is hierdie prentjie tydskrifte."
"Ek sal dit neem dan, want ek het 'n license to porn shop."
Going undercover (vervolg) 2
As jy nog nie my eerste blog artikel gelees het hoe my gees-mens undercover vlees-mens gegaan het nie, kan jy dit hier lees.
Die desensitizing naweek het regtig daarin geslaag om my te desensitize in baie areas seksueel, en te traumatiseer in ander areas.
Voordat dat daar regtig n nuwe gesindheid van Gesonde Seks in die Christen se lewe kan kom gaan hy en sy desensitized moet word oor seks, want in baie Christene se koppe is dit groter op gebou as wat dit eintlik is.
Nadat ons 'n geruime tyd in die adult word deur gebring het, het ek net gebid dat ons lank genoeg geneem het om die straat-evangelis, vir wie ek voor die tyd gefluister het van my 'undercoverness' genoeg kans gegee het om klaar te maak met sy preek en aan te beweeg na 'n ander verlore straathoek.
Die gevoel om uit 'n adult world te stap is erger as om in een te stap. Ek het niks eers gekoop nie, maar ek het gevoel soos 'n Judas. Verraaier van die gees-mens om vir die vlees-mens tydelike plesier te gee. Gelukkig was my ontmoeting met die straat-evangelis net so traumaties vir hom as vir my en hy het aanbeweeg waar daar hopelik geen 'undercover' agents met sy teologie kon smokkel nie.
Een van my mede seksuologie studente kom staan langs my en sit haar arm om my. Dit was 'n ouer sussie oomblik, dat sy vir haar jonger naive boetie wil troos en beskerm. Bietjie weird, mens is nie noodwendig lus om ouer sussie of enige pseudo familie verhoudings te speel net wanneer jy uit 'n adult world stap nie.
Sy sê vir toe vir my, baie ouer sus-agtig "Timothy, dit moes seker vir jou baie moeilik gewees het, being a Christian and all. Jou kop spin seker nou baie?"
Sy was reg, ek het nie geweet hoe om enige van hierdie vir die gees-mens te verduidelik en dit te regverdig nie. Maar gelukkig was my gees-mens nooit alleen nie. Net soos wat Jesus nie alleen in die woestyn in gestuur was nie, was die Gees saam met my gees-en-vlees-mens.
Ek antwoord haar dadelik terug met soveel oortuiging dat dit myself rustig gemaak het.
"Glad nie. Jy moet onthou dat al hierdie erotika behoort aan my God. Hy het dit alles gemaak, so in werklikheid was ek die persoon vir wie dit die maklikste was."
Tipies ouer sussie wat afgesit word deur haar irriterende klein boetie wat nou net haar love letters gelees het en nie wil terug gee nie, het sy terug gedeins en my met groot oë aangekyk. Daardie antwoord het sy nie verwag nie. Dit was haar kop wat nou gespin het, waar ek 'n baie tjaf gevoel in my gees-mens gevoel het. My vlees-mens sal dit maak, want my God is skepper van die gees-mens asook die vlees-mens.
Seksuologie was nog altyd my destiny
Dit was die middel van my Matriek jaar en die tyd het aangebreek dat ek 'n loopbaan moes kies. As dit nie was vir my verskriklike lae M-telling nie sou ek dalk ingeskryf het vir sielkunde. Die mens se siege het my nog altyd geïnteresseer. Ek besluit toe om die siel van die mens te verruil vir die gees. Teologie sou maklik gewees het, ek het immers in die kerk groot geword. Ek weet hoe sy operate en ek ken die Bybel. En die M-telling om teologie te studeer was een van die laagste om tersiêr te gaan studeer. Ek pass!
Dit was nie kort na daardie heel tegniese/lui besluit dat ek 'n ware roeping van bo ontvang het. Ek was alleen by die huis besig om my bedryfsekonomie huiswerk te doen toe ek net ewe skielik my boeke wegstoot en nonsens begin doodle. Wel, om eerlik te sê dit was nie ewe skielik nie, dit was 'n gereelde instelling om halfpad deur my skool huiswerk 'n breek te vang om vir my gedagtes 'n kans te gee om te herstel van die intense leer.
Die doodling het verander in 'n kragtige evangelistiese TBN prediker wat hardop preek. Die rede hoekom ek geweet het dit was nie ek nie, maar die Here, want dit was alles in Engels. Vir die volgende uur en 'n half het ek op en af in die gang geloop met my Bybel in die een hand en my beduiende vinger wat die denkbeeldige skare tug. Die passie, die vuur, die opgewondenheid wat ek gevoel het, was so oorweldigend dat ek geen twyfel gehad het dat dít is wat ek moet doen vir die res van my lewe. Preek.
Ek bel toe dadelik my pa en deel met hom die goeie nuus. Wel, nie daardie goeie nuus nie, aangesien hy alreeds gered was, maar die goeie nuus dat ek ook soos hy 'n predikant gaan word.
Dit was nie eers twee maande later tydens my rekord eksamen dat ek my eerste preek uitnodiging gekry het nie. Hierdie was sowaar bevestiging van bo.
My heel eerste preek wat ek voorberei het asook gepreek het, was getitel "Liefde in Verhoudings"
Ek het dit nie toe geweet nie, maar my koers was gestel om een van die land se top seksuoloë te word. Terwyl ek besig was om die belangrikheid van abstinence vir die hoërskoolkinders te leer, het die hele ry matrieks agter in die saal uitgemaak (vry) tydens my "Liefde in verhoudings" praatjie.
Duidelik het my talent en salwing daarin gelê om paartjie wit warm te maak vir mekaar eerder as om te praat oor the silwer ring thing.
Validiteit van 'n Gesonde Seks Bediening
Dit het nie baie oortuiging geneem van die Here om my arm te draai om seksuologie te begin studeer nie.
"Timothy, Ek wil hê jy moet seks begin studeer."
"Here, ek wag al van my puberteit dae vir hierdie commission."
Dit laat my dink aan die nota wat die Goldsmiths Universiteit op hulle rekenaar kamer se deur geplaas het.
"Unless viewing websites of an academic nature, residents are politely requested NOT to indulge in masturbatory acts whilst occupying this room."
Van nou af gaan alles akademies van aard wees!
Natuurlik was dit nie goed genoeg om net 'n persoonlike commission te kry om 'n nuwe taboe rigting in te slaan nie, ek het ook die goedkeuring en ondersteuning nodig gehad van so paar ander mense in my lewe. Eerste persoon wie se goedkeuring ek nodig gehad het, was my vrou Janet s'n. Dit was nie baie moeilik nie, want die Here het met haar ook gepraat en dit was sy wat my aangemoedig het om in te skryf en so gou as moontlik te begin met my studies.
Nadat ons saam opgewonde geraak het oor die al die moontlikhede het ons besef dat ek nou my ouers se inkoop in hierdie heel eienaardige bediening sal moet kry. Aangesien ek my pa se multimedia bediening bestuur en die redigeerder is van die Manna Tydskrif kan ek nie net sommer doen wat ek wil nie. My nuwe bedienings rigting kan nie afbreek doen tot die ander bedieninge wat ek mee betrokke is nie.
"Pa, Ma ek wil my eie bediening in 'n rigting in neem wat 'n groot behoefte in die kerk wêreld aanspreek deur om die belangrikheid van intimiteit te beklemtoon." Het vir my baie beter geklink as "Pa, Ma ek gaan begin seks studeer."
My ouers het ook die nood gesien vir 'n Gesonde Seks Bediening en was self nooit iemand wat weg geskram het van iets taboe of kontroversieel nie en het hulle blessing vir my gegee.
Nadat ek my enrolment voltooi het en terug gesit het in my stoel besef ek ek het iets belangriks oorkyk. Die Kerk! Hoe op aarde gaan ek aan die liggaam van Christus van my Gesonde Seks Bediening oortuig? Die Skrif gedeelte kom toe dadelik na my toe.
"Net soos die liggaam 'n eenheid is en baie lede het, en soos al die lede saam, al is hulle baie, een liggaam vorm, so is dit ook met die liggaam van Christus.
As die voet sou sê: "Omdat ek nie 'n hand is nie, is ek nie deel van die liggaam nie," hou hy om dié rede tog nie op om deel van die liggaam te wees nie. En as die oor sou sê: "Omdat ek nie 'n oog is nie, is ek nie deel van die liggaam nie," hou hy om dié rede eweneens nie op om deel van die liggaam te wees nie.
Maar nou het God die lede, elkeen van hulle afsonderlik, in die liggaam gevoeg soos Hy dit wou hê. As almal saam net een lid was, hoe sou daar 'n liggaam kon wees? Nou is daar wel baie lede maar net een liggaam.